ക്വെചുവ ജനത

ക്വെച്ചുവ ജനത (,Oxford Living Dictionaries , British and World English  ; ) പെറുവിലെ തദ്ദേശവാസികളിൽ ഉത്ഭവിച്ചതായ ക്വെച്ചുവ ഭാഷകൾ സംസാരിക്കുന്നവരോ തെക്കേ അമേരിക്കയിലെ ഏതെങ്കിലും തദ്ദേശവാസികളോ ഉൾപ്പെടുന്ന ഒരു ജനതയാണ്. മിക്ക ക്വച്ചുവ ഭാഷ സംസാരിക്കുന്നവരും പെറു സ്വദേശികളാണെങ്കിലും ഇക്വഡോർ, ബൊളീവിയ, ചിലി, കൊളംബിയ, അർജന്റീന എന്നിവിടങ്ങളിലും അവരുടെ തരക്കേടില്ലാത്ത ഒരു ജനസംഖ്യയുണ്ട്. തെക്കൻ ക്വെച്ചുവയാണ് ഏറ്റവും സാധാരണമായ ക്വെച്ചുവ ഭാഷ. ഇക്വഡോറിലെ കിച്ച്വ ജനത കിച്ച്വ ഭാഷ സംസാരിക്കുമ്പോൾ കൊളംബിയയിലെ, ഇൻക ജനത ഇൻകാ കിച്ച്വ ഭാഷ സംസാരിക്കുന്നു.

പേരിനുമാത്രം സാരൂപ്യമുള്ള ക്വെച്ചുവ ഭാഷ സംസാരിക്കുന്നവരുടെ എണ്ണം പെറുവിൽ ഏകദേശം 5.1 ദശലക്ഷം, ബൊളീവിയയിൽ 1.8 ദശലക്ഷം, ഇക്വഡോറിൽ 2.5 ദശലക്ഷം (ഹോൺബെർഗർ, കിംഗ് എന്നിവരുടെ 2001 ലെ ലേഖനങ്ങൾ അനുസരിച്ച്), എത്‌നോളോഗ് (2006) അനുസരിച്ച് ചിലിയിൽ 33,800, അർജന്റീനയിൽ 55,500, നൂറുകണക്കിന് ആളുകൾ ബ്രസീലിൽ‌ എന്നിങ്ങനെയാണ്. വിവിധ ക്വെച്ചുവ ഭാഷകൾ ചില സന്ദർഭങ്ങളിൽ പരസ്പരം മനസ്സിലാക്കാൻ കഴിയാത്തവിധം വ്യത്യസ്തമാണ്. ക്വെച്ചുവ ഭാഷ ഇൻ‌കാകളേക്കൂടാതെ, ഇൻ‌ക സാമ്രാജ്യത്തിന്റെ ദീർഘകാല ശത്രുക്കളായിരുന്ന ഹുവാങ്ക ജനതയും (വാങ്ക ഇന്ന് ഹുവാൻ‌കായോ പ്രദേശത്ത് സംസാരിക്കുന്ന ഒരു ക്വെച്ചുവ ഭാഷാ വകഭേദമാണ്) പെറുവിലെ ചങ്ക ജനതയും (അയകുചോയുടെ ചങ്ക വകഭേദം), ഇക്വഡോറിലെ കനാരി തുടങ്ങിയവരും സംസാരിക്കുന്നു. ക്വെച്ചുവ സംസാരിച്ചിരുന്ന ഇവരിലെ ചിലർ, ഉദാഹരണത്തിന് കുസ്കോയിലെ ഇൻകകൾക്ക് മുമ്പുള്ള വാങ്ക, മറ്റ് ആളുകളിൽ പ്രത്യേകിച്ച് ബൊളീവിയയിലും ഇക്വഡോറിലുമുള്ളവർ ക്വെച്ചുവ ഭാഷയെ ഇൻക കാലഘട്ടത്തിലോ അതിനുശേഷമോ മാത്രം സ്വീകരിച്ചവരാണ്.

1969 ൽ ജുവാൻ വെലാസ്കോ അൽവാരഡോയുടെ കുപ്രസിദ്ധമായ സ്വേച്ഛാധിപത്യത്തിൻ കീഴിൽ ക്വെച്ചുവ പെറുവിലെ രണ്ടാമത്തെ ഔദ്യോഗിക ഭാഷയായിത്തീർന്നു.

 അവലംബം